
       Bratislava 10.10.2024 
Zápisnica
z vyhodnotenia výsledkov 1.kola vyhlásenej elektronickej aukcie  na predaj nehnuteľností v k.ú. VRAKUŇA vykonaného podľa  § 8aa zákona NR SR  č. 278/1993 Z. z. o správe majetku štátu v znení neskorších predpisov
(ďalej len „ZoSMŠ“)

Miesto a čas vyhodnotenia: 
Okresný úrad Bratislava, Tomášikova 46, 832 05 Bratislava, dňa 10.10.2024, 10:30 h.
Komisia na vyhodnotenie výsledkov vyhlásenia l. kola elektronickej aukcie: 
predseda:    Mgr. Norbert Hargitay

členovia:     Mgr. Jana Zaťková 

                    Ing. Jarmila Hrbáčková 

      Okresný úrad Bratislava, ako dočasný správca majetku štátu (ďalej len „správca“), po neúspešnom ponukovom konaní na prevod správy nehnuteľného majetku štátu iným správcom,  zverejnenom v registri ponúkaného majetku štátu na webovom sídle www.ropk.sk dňa 10.06.2024, oznámil dňa 22.7.2024 pod identifikačným číslom  83803 vyhlásenie 1.kola elektronickej aukcie za účelom získania okruhu neurčitých záujemcov o ponúkaný majetok.  Lehota na doručovanie cenových ponúk záujemcov bola stanovená od 23.07.2024 do 19.08.2024. Uvedené 1. kolo elektronickej aukcie bolo neúspešné z dôvodu, že zo strany záujemcov neboli predložené žiadne cenové ponuky.
      Predmetom ponuky bol prebytočný nehnuteľný majetok štátu vo výlučnom vlastníctve Slovenskej republiky, v dočasnej správe správcu,  a to nehnuteľnosti  evidované na LV č. 3491, katastrálne územie : VRAKUŇA, obec : Bratislava-Vrakuňa, okres : Bratislava II ako: 

byt č. 4-B, na 2 poschodí vo vchode Stavbárska 36, bytového domu súpis. č. 5176 postaveného na parcelách registra „C KN“ č. 1232/1, 1233/1, 1233/3 v podiele 1/1 + spoluvlastnícky podiel na spoločných častiach a spoločných zariadeniach domu, na príslušenstve a

spoluvlastnícky podiel vo veľkosti 2271/947741 k pozemkom registra „C“ KN, parc. č. 1232/1 – zastavané plochy a nádvoria o výmere 617 m2, parc. č. 1232/2 – zastavané plochy a nádvoria o výmere 348 m2, parc. č. 1233/1 – zastavané plochy a nádvoria o výmere 654 m2, parc. č. 1233/2 – zastavané plochy a nádvoria o výmere 347 m2, parc. č. 1233/3 – zastavané plochy a nádvoria o výmere 94 m2, parc. č. 1233/4 – zastavané plochy a nádvoria o výmere 180 m2, parc. č. 1233/5 – zastavané plochy a nádvoria o výmere 46 m2, zapísané pod B 260,

nebytový priestor č. 11B, 2 poschodie vo vchode Stavbárska 36, nachádzajúci sa bytovom dome súpis. č. 5176 v Bratislave na rc. č. 1232/1, 1233/1, 1233/3 v podiele 1/7 + podiel priestoru na spoločných častiach a spoločných zariadeniach domu, na príslušenstve a
spoluvlastnícky podiel vo veľkosti 5273/947741 k pozemkom registra „C“ KN, parc. č. 1232/1 – zastavané plochy a nádvoria o výmere 617 m2, parc. č. 1232/2 – zastavané plochy a nádvoria o výmere 348 m2, parc. č. 1233/1 – zastavané plochy a nádvoria o výmere 654 m2, parc. č. 1233/2 – zastavané plochy a nádvoria o výmere 347 m2, parc. č. 1233/3 – zastavané plochy a nádvoria o výmere 94 m2, parc. č. 1233/4 – zastavané plochy a nádvoria o výmere 180 m2, parc. č. 1233/5 – zastavané plochy a nádvoria o výmere 46 m2, zapísané pod B 283.
     Z titulu zachovania transparentnosti súťaže bolo 1. kolo elektronickej aukcie zopakované, vyhlásením opätovného 1. kola elektronickej aukcie pod identifikačným číslom 84122 s lehotou na doručovanie cenových ponúk od 07.09.2024 do 04.10.2024, z dôvodu že  predmet ponuky neobsahoval podiely pozemkov parc. č. 1232/1; 1232/2; 1233/1; 1233/2; 1233/4; 1233/5 (Byt 1/1 z 2271/947741, Nebytový priestor 1/7 z 5273/947741), ktoré tvoria predmet ocenenia. 

Všeobecná hodnota uvedenej nehnuteľnosti v sume 40.600,- € bola v súlade s platným znením § 8a ods. 3 zákona NR SR č. 278/1993 ZoSMŠ zistená znaleckým posudkom č. 89/2024 zo dňa 13.05.2024, ktorý podala Ing. Viera Herdová, znalkyňa zapísaná v zozname znalcov, tlmočníkov a prekladateľov vedenom Ministerstvom spravodlivosti SR, pod evidenčným číslom 914724, v odbore stavebníctvo, odvetvie Odhad hodnoty nehnuteľnosti.

     Primeraná cena nehnuteľnosti bola v oznámení o vyhlásení opätovného 1. kola elektronickej aukcie stanovená sumou 40.600,- €.  Správca od záujemcov požadoval zloženie zábezpeky vo výške                     4.000,- € na účet Ministerstva vnútra SR, vedený v Štátnej pokladnici, číslo účtu: SK59 8180 0000 0070 0018 0074, variabilný symbol: 1314142564, pričom v určenej lehote žiadni záujemcovia nezložili zábezpeku na určený bankový účet správcu. 

Do sídla správcu neboli v určenej lehote doručené žiadne písomné cenové ponuky.

Komisia v určenom zložení,  ako poradný orgán prednostu Okresného úradu Bratislava konštatovala, že  zo strany záujemcov neboli predložené žiadne cenové ponuky a odporúča prednostovi okresného úradu vyhlásiť 2. kolo  elektronickej aukcie. 

                                                                                             

Mgr. Norbert Hargitay

      
predseda komisie
Zapísala: JUDr. B. Nagyová/MPO

